Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israel iski neljääntoista kohteeseen Syyriassa, -
josta oli ammuttu raketteja Pohjois-Israeliin.
Iso-Britannia avaa Iranin-lähetystönsä. Neljä vuotta sitten -
mielenosoittajat ryöstivät lähetystön ja polttivat Iso-Britannian lipun.
Turkin pääministeri Davutoglu kehotti puolueita hyväksymään hallituksen -
ennen sunnuntain takarajaa ja estämään ennenaikaiset vaalit.
Israel iski Syyriaan viime yönä tykistötulella ja ilmaiskuilla, -
sillä Syyriasta oli ammuttu neljä rakettia Israeliin.
Israel iski 14:ään Assadin armeijan kohteeseen Syyrian Golanilla.
Syyrian oppositiolähteiden mukaan Israelin iskut jatkuivat keskiyöhön, -
ja räjähdykset olivat ennennäkemättömän voimakkaita.
Kaksi Israeliin ammutuista raketeista räjähti avomaalla -
lähellä israelilaiskylää Ylä-Galileassa.
Raketit sytyttivät pensaspaloja mutta eivät aiheuttaneet uhreja.
Rakettitulta ei ole täällä Ylä-Galileassa ennen koettu.
Iltapäivällä kaksi Katjuša-rakettia osui tähän lähelle.
Olemme Ylä-Galilean itäosassa.
Raketit tulivat Syyriasta.
Kaksi muuta Israeliin ammuttua rakettia räjähti avomaalla Golanilla.
Puolustusministeri Ja'alon sanoi Iranin aseistaneen ja rahoittaneen -
Islamilaisen jihadin solua, joka ampui raketit Israeliin.
Hänen mukaansa raketit ammuttiin -
Syyrian presidentin hallitsemalta alueelta.
Hän sanoi Assadin mahdollistavan terrorismin Israelia vastaan.
Ja'alon korosti, ettei Israel siedä yrityksiä rikkoa sen suvereniteettia.
Hän syytti Iranin pyrkivän avaamaan terroristirintaman Israelia vastaan -
Quds-joukkojen ja syyrialaisten ja libanonilaisten välikäsiensä kautta.
Iso-Britannia avaa Iranin-lähetystönsä viikonloppuna.
Neljä vuotta sitten mielenosoittajat ryöstivät sen -
ja polttivat Iso-Britannian lipun.
Kun Iran ja P5+1-maat USA, Venäjä, Kiina, Ranska, Iso-Britannia ja Saksa -
saivat ydinohjelmasopimuksen solmittua, -
Iso-Britannian ulkoministeri Hammond toivoi, -
että lähetystö saataisiin avattua mahdollisimman pian.
Hammond matkustanee Iraniin viikonloppuna lähetystön avajaisiin.
Tietojen mukaan hänen seuranaan matkustaa pieni ryhmä yritysjohtajia, -
jotka selvittävät kauppasuhteiden parantamista Iraniin.
Iso-Britannian teko herätti Teheranin kaduilla ristiriitaisia tunteita.
Jotkut olivat mielissään suhteiden parantamisesta -
ja sen myötä tulevista mahdollisuuksista.
Tahtoisimme hyvät suhteet koko maailmaan, -
ja että maailma arvostaisi meitä.
Lähetystön pitäisi pysyä suljettuna. Meillä ei ole ollut -
hyviä suhteita USA:han ja Englantiin. Ne eivät toivo meille hyvää.
Toivon, että se avattaisiin, -
jotta saisimme taas viisumeja eikä matkustaminen olisi niin vaikeaa.
Turkin pääministeri Davutoglu kehotti viime hetkellä Turkin puolueita -
hyväksymään hallituksen ennen sunnuntain takarajaa, -
jolloin presidentti Erdogan muutoin julistaisi ennenaikaiset vaalit.
Yhdistytään ennen elokuun 24. päivää -
ja täytetään velvollisuutemme muodostaa hallitus.
Tehdään päätös ennenaikaisista vaaleista parlamentissa -
ennen kuin presidentti tekee sen päätöksen, -
koska hallitusta ei ole saatu muodostettua.
Davutoglu luopui tiistaina yrityksestä löytää hallituskumppani AKP:lle -
yli kaksi kuukautta sen jälkeen, kun se menetti ehdottoman enemmistön, -
joka sillä oli ollut vuodesta 2002 asti.
Poliitikoilla on sunnuntaihin asti aikaa sopia hallituksesta, -
tai muuten Erdogan julistaa väliaikaisen hallituksen -
viemään maan uusiin vaaleihin, jotka pidettäisiin marraskuussa.
Se pitkittäisi epävarmuutta, joka on ajanut Turkin liiran arvon ennätysalas.
Sijoittajat ovat jo pelästyneet väkivaltaisuuksia -
kurdivaltaisessa Kaakkois-Turkissa ja Turkin roolista Syyrian sodassa.
Egyptissä autopommi räjähti lähellä valtion rakennusta ja oikeustaloa -
ja haavoitti ainakin 29:ää ihmistä.
Turvallisuuslähteet tarkistivat räjähdyspaikan Kairossa.
Mikään järjestö ei ole tunnustautunut iskuntekijäksi, -
mutta Siinain islamistimilitantit, jotka tukevat ISISiä, -
ovat ennen ottaneet nimiinsä saman- laiset iskut turvajoukkoja vastaan.
Odotimme liikennevaloissa. Autoja oli joka suunnassa.
Juuri kun valot vaihtuivat, räjähdys tapahtui.
Näin vain liekkejä ja kuulin palojen lentelevän autoista.
Onneksi mitään ei tapahtunut kellekään tässä autossa.
Auto pysähtyi liikennevaloihin.
Pommi asetettiin räjähtämään yhtä aikaa kun valot vaihtuvat.
Kun valo vaihtui punaiseksi, kaksi ihmistä meni yli, nousi autoon ja lähti.
Kolmen minuutin kuluttua pommi räjähti. Se on nyt palasina.
Isku seurasi Libyan ulkoministeri al-Dairin -
ja Egyptin ulkoministeri Shukrin tapaamista, -
jossa he korostivat Libyan kiistelevien puolueiden välisen sovun -
ja yhtenäishallituksen muodostamisen tärkeyttä elokuun loppuun mennessä.
ISISin iskut Libyassa olivat lisääntyneet ennen tapaamista.
Aikataulun mukaan meidän pitäisi saavuttaa sopimus elokuun aikana.
Toivottavasti sopimus allekirjoitetaan syyskuun ensimmäisellä viikolla, -
koska aika on elintärkeä.
ISIS ja muut terroristiryhmät ovat vaarallinen haaste Libyalle.
Olemme seuranneet Sirten tilannetta -
ja äärijärjestö ISISin aggressiivisia hyökkäyksiä.
Kansainvälisen yhteisön täytyy täyttää vastuunsa -
antaa Libyan hallitukselle täysi tukensa.
Al-Dairi edustaa Libyan kansain- välisesti tunnustettua hallitusta, -
joka solmi rauhansopimuksen heinä- kuussa muiden puolueiden kanssa.
Joidenkin heimojen tukema Tripolin hallitus ei ole allekirjoittanut sitä.
ISIS on hyödyntänyt Libyan turvallisuustyhjiötä -
ja laajentanut toimintaa sinne, kuten se teki Syyriassa ja Irakissa.
Libyalaiskaupunki Sirte on tällä hetkellä -
ISIS-järjestön päätukikohta Libyassa.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Ajantasaista tietoa Facebook- sivullamme TV7 Israel News.
Rukoilkaa rauhaa Israelille ja Jerusalemille!
Olen Jonathan Hessen. Shabat shalom! Nähdään maanantaina!
Suomennos: Maija Tuukkanen